మళ్లీ వీఆర్వో వ్యవస్థ.. పాత రోత పద్ధతికి కాంగ్రెస్‌ సర్కారు పాదులు!

🛑 గతంలో రైతులను ముప్పు తిప్పలు పెట్టిన వీఆర్వో వ్యవస్థ

🛑 రాత్రికి రాత్రే పహాణీలు, రికార్డుల్లో మార్పులు చేర్పులు

🛑 పైసలు, పైరవీతో మారిన పట్టాలు

🛑 దశాబ్దాలుగా పల్లెల్ని పట్టిపీడించిన అవినీతితో హడలెత్తిన రైతులు

🛑 చెదపట్టిన వ్యవస్థను కేసీఆర్‌ రద్దు చేయడంతో హర్షాతిరేకాలు

🛑 రైతులపైకి వీఆర్వో వ్యవస్థను మళ్లీ రుద్దుతున్న కాంగ్రెస్‌ సర్కార్‌

🛑 రికార్డుల నిర్వహణా వారికేనట!

వీఆర్వో.. ఈ పేరు వింటే ఇప్పటికీ గ్రామాల్లో రైతులు హడలిపోతున్నారు. భూ రికార్డులను నిర్వహిస్తూ రైతులకు అండగా నిలవాల్సిన వీఆర్వోల వ్యవస్థ.. అన్నదాతల నెత్తమీద పిడుగులా, విచ్చలవిడి అవినీతికి కేరాఫ్‌గా మారింది. రాత్రికి రాత్రే భూమి రికార్డులను మార్చేసి రైతుల తలరాతను మార్చిన ఘటనలు ఎన్నో. ఫలితంగా అప్పటివరకు ఆసాములుగా ఉన్న అన్నదాతలు ఒక్క రోజులోనే జీవితం తలకిందులై రోడ్డుమీద నిలబడేవారు.